Front national de libération du Viêt-nam du sud
Front national de libération du Viêt-nam du sud blev etableret i Sydvietnam i 1960.
FNL bekæmpede den USA-støttede regering i Sydvietnam og arbejdede for genforeningen af Nord- og Sydvietnam. FNL blev finansieret og støttet af det kommunistiske styre i Nordvietnam, men bestod både af kommunister og ikke-kommunister. FNL's militære del blev kendt under navnet Viet Cong.
Efter Vietnams genforening i 1975 blev Fronten opløst.